Everyway That I Can

Everyway That I Can (retāk Every Way That I Can) ir Turcijas dziedātājas Sertabas Ereneres dziesma, ar kuru viņa uzvarēja 2003. gada Eirovīzijas dziesmu konkursā Rīgā. Tā ir pirmā Turcijas dziesma konkursā, kas ir tikai angļu valodā.

Pēc uzvaras dziesma guva panākumus Eiropā. Tā ieņēma pirmo vietu Grieķijas, Zviedrijas un Turcijas singlu topos, kā arī iekļuva desmit labāko vidū vēl sešās valstīs. Dziesmu uzskata par vienu no labākajām Eirovīzijas vēsturē.

 Vēsture 

 Dziesmas tapšana 
Dziesmu radīja Sertaba Erenere un Demirs Demirkans, tekstu uzrakstīja Demirkans. Erenere ierakstīja divas versijas — vienu angļu valodā un otru turku un angļu valodā.

 Dalība Eirovīzijā 
Turcijas Radio un Televīzija (TRT) atlasīja Ereneri kā Turcijas pārstāvi 2003. gada Eirovīzijas dziesmu konkursam.  TRT paziņoja par dziesmas izvēli. Dziesma izraisīja pretrunas Turcijā. Daži to uzskatīja par pārāk drošu, citi — par pārāk komerciāli orientētu. Turku sabiedrība kritizēja arī Ereneres lēmumu dziedāt tikai angļu valodā.

Dziesmai tapa reklāmas videoklips. Erenere filmējās osmaņu stila pilī ar rožu dārziem, harēmu un turku pirtīm. Rozes simbolizē galveno motīvu. Klipā Erenere valkā tradicionālus turku tērpus.

Pirms konkursa par favorīti uzskatīja grupu t.A.T.u. ar dziesmu Ne Ver', Ne Boysia, kas pārstāvēja Krieviju.

 konkurss notika Skonto hallē Rīgā. Pasākumu rīkoja un translēja Latvijas Televīzija. Erenere uzstājās ceturtā. Viņa bija vienīgā, kas saņēma stāvošas ovācijas.

Konkursam dziesmu nedaudz pārveidoja, pievienojot augstas notis un vēderdejas elementus. Erenere dažviet dziedāja pretēji ritmam, bet pavadošos vokālus sintezēja ar turku stīgu instrumentu skaņām.

Balsošana noritēja spraigi. Krievija, Turcija un Beļģija vairākkārt mainījās vadībā. Slovēnija piešķīra Turcijai uzvarošos divus punktus. Dziesma saņēma maksimālos 12 punktus no četrām valstīm.

 Pēc uzvaras 
Turcijā Ereneri sagaidīja kā nacionālo varoni. Viņu apsveica prezidents Ahmets Nedždets Sezers un ministru prezidents Redžeps Tajips Erdogans. Erenere saņēma Valsts izcilā dienesta medaļu. Uzvaru uzskatīja par svarīgu soli Turcijas un Eiropas Savienības attiecībās.

Kā uzvarētājai Eiropas Raidorganizāciju apvienība uzticēja TRT rīkot nākošā gada konkursu. Erenere izpildīja dziesmu arī 2004. gada finālā Stambulā . Singlu iekļāva arī pirmajā angļu valodas albumā No Boundaries.

 Evenere šo dziesmu izpildīja īpašajā šovā Congratulations: 50 Years of the Eurovision Song Contest un ierindojās devītajā vietā. 2006. gadā Vācijas šovā Die Grand Prix Hitliste dziesma ierindojās otrajā vietā, zaudējot tikai Ruslanas Wild Dances. 2007. gadā dziesmu iekļāva Ereneres hitu izlasē.The Best of Sertab Erener — En İyiler (album booklet). Sertab Erener. Columbia Records. 2007. 88697089492.  Erenere izpildīja dziesmu 2024. gada konkursa otrajā pusfinālā Malmē.

 Komerciālie panākumi 
Pēc Eirovīzijas uzvaras dziesmu izdeva visā Eiropā. Tā sasniedza pirmo vietu Turcijā, Grieķijā un Zviedrijā. Zviedrijā dziesma bija topu virsotnē trīs nedēļas. Desmit labāko vidū tā iekļuva Beļģijā, Nīderlandē, Spānijā un Austrijā. Divdesmit labāko vidū tā iekļuva Vācijā un Šveicē. Grieķijā dziesma saņēma platīna, bet Zviedrijā — zelta sertifikātu.

Izdeva arī dziesmas remiksus — turku versiju, klubu remiksu un Eirodeju remiksu. Dzīvā izpildījuma versiju iekļāva singla CD.

 Topu rezultāti 

 Nedēļas topi 
Valsts (tops) (2003)Augstākāpozīcija Austrālija (ARIA) 63 Austrija (Ö3 Austria Top 40) 10 Beļģija (Ultratop Flandrijā) 6 Beļģija (Ultratop Valonijā) 30Eiropa (Eurochart Hot 100)16 Vācija (Media Control) 12Grieķija (IFPI)1 Ungārija (Editors' Choice Top 40) 21 Īrija (IRMA) 35 Nīderlande (Dutch Top 40) 7 Nīderlande (Single Top 100) 4Rumānija (Romanian Top 100)3 Skotija (OCC) 71 Spānija (PROMUSICAE) 5 Zviedrija (Sverigetopplistan) 1 Šveice (Schweizer Hitparade) 17Turcija (Turkish Singles Chart)1 Apvienotā Karaliste (OCC) 72

 Gada topi 
Valsts (tops) (2003)PozīcijaBeļģija (Ultratop 50 Flandrijā)39Vācija (Media Control GfK)80Nīderlande (Dutch Top 40)73Nīderlande (Single Top 100)46Rumānija (Romanian Top 100)24Zviedrija (Hitlistan)22Šveice (Schweizer Hitparade)85

 Sertifikācijas 
ValstsSertifikācijaGrieķijaPlatīnsZviedrijaZelts

 Atsauces 

 Ārējās saites 

Kategorija:2003. gada Eirovīzijas dziesmu konkursa dziesmas
Kategorija:Turcijas Eirovīzijas dziesmu konkursa dziesmas
Kategorija:Eirovīzijas dziesmu konkursa uzvarētāju dziesmas
Kategorija:2003. gada singli